# Likumprojekts

**Grozījumi Jūrlietu pārvaldes un jūras drošības likumā**

#

#  Izdarīt Jūrlietu pārvaldes un jūras drošības likumā (Latvijas Republikas Saeimas un Ministru Kabineta Ziņotājs, 2002, 23.nr.; 2003, 23.nr.; 2004, 23.nr.; 2005, 24.nr.; 2006, 14.nr.; 2007, 12.nr.; 2008, 3., 15.nr.; 2009, 2.nr.; Latvijas Vēstnesis, 2009, 178.nr.; 2010, 101.nr.; 2011, 103.nr.; 2012, 59.nr.; 2013, 126.nr.; 2015, 97.nr.; 2016, 120.nr.; 2017, 147.nr.; 2018, 204.nr.; 2019, 41.nr.) šādus grozījumus:

1. 2.pantā:

aizstāt pirmajā daļā vārdus “ārvalsts karoga kuģiem” ar vārdiem “ārvalsts karoga kuģošanas līdzekļiem”.

izteikt trešo daļu šādā redakcijā:

“(3) Valsts akciju sabiedrības “Ceļu satiksmes drošības direkcija” reģistrā reģistrētajiem kuģošanas līdzekļiem piemēro šā likuma [26.panta](https://likumi.lv/doc.php?id=68491#p26) ceturto daļu, [42.](https://likumi.lv/doc.php?id=68491#p42), [43.,](https://likumi.lv/doc.php?id=68491#p43) [48.1 pantu un IX nodaļu](https://likumi.lv/doc.php?id=68491#p48.1).”.

papildināt ar ceturto daļu šādā redakcijā:

“(4) Kuģošanas līdzekļiem, kuri saskaņā ar Latvijas Republikas normatīvajiem aktiem nav jāreģistrē vai kuru reģistrācija ir brīvprātīga, kā arī peldošajām konstrukcijām, kuru reģistrācija Kuģu reģistrā ir brīvprātīga, piemēro šā likuma 48.1 pantu un IX nodaļu.”.

2. Izslēgt 14.panta trešo daļu.

3. Aizstāt 31.panta otrajā daļā vārdu “dienesta” ar vārdu “darba”.

4. Papildināt likumu ar IX nodaļu šādā redakcijā:

**„IX nodaļa**

**Administratīvie pārkāpumi jūrlietu jomā un kompetence administratīvo pārkāpumu procesā**

**65.pants. Kuģa ekspluatācijas noteikumu pārkāpšana**

(1) Par atpūtas kuģa izmantošanu komercdarbībai, ja tam normatīvajos aktos noteiktajā gadījumā nav reģistrācijas apliecībā izdarīta atzīme “paredzēts izmantot komercdarbībai”, —

piemēro naudas sodu atpūtas kuģa vadītājam no viens simts līdz divi simti naudas soda vienībām.

(2) Par reģistrācijai pakļauta kuģa ekspluatēšanu, ja tas nav reģistrēts normatīvajos aktos noteiktajā kārtībā, —

piemēro naudas sodu kuģa vadītajam no divi simti līdz četri simti naudas soda vienībām.

(3) Par kuģa ekspluatāciju, ja uz tā nav dokumentu, kuru atrašanās uz kuģa ir obligāta, vai ja šie dokumenti nav apstiprināti, reģistrēti, aizpildīti vai netiek uzglabāti atbilstoši normatīvajos aktos noteiktajām prasībām (izņemot kuģa sertifikātus), —

piemēro naudas sodu fiziskajām personām no četrpadsmit līdz piecdesmit sešām naudas soda vienībām, bet juridiskajām personām — no piecdesmit līdz astoņi simti sešdesmit naudas soda vienībām.

(4) Par kuģa ekspluatāciju, ja tā kravas zīme vai cits kuģa marķējums neatbilst normatīvajos aktos noteiktajām prasībām, —

piemēro naudas sodu fiziskajām personām no četrpadsmit līdz piecdesmit sešām naudas soda vienībām, bet juridiskajām personām — no piecdesmit līdz astoņi simti sešdesmit naudas soda vienībām.

(5) Par kuģa ekspluatāciju, pārkāpjot 2006.gada Konvencijas par darbu jūrniecībā prasības, —

piemēro naudas sodu fiziskajām personām no desmit līdz viens simts četrdesmit naudas soda vienībām, bet juridiskajām personām — no piecdesmit sešām līdz viens tūkstotis viens simts divdesmit naudas soda vienībām.

 (6) Par kuģa ekspluatāciju, ja tas ir nokomplektēts ar apkalpi, kura neatbilst normatīvajos aktos par kuģa apkalpes minimālo sastāvu noteiktajām prasībām (izņemot normatīvajos aktos noteiktos nepārvaramos apstākļus, piemēram, negaidītu slimību vai nāvi), —

piemēro naudas sodu fiziskajām personām no desmit līdz septiņdesmit naudas soda vienībām, bet juridiskajām personām — no astoņdesmit līdz viens tūkstotis četri simti divdesmit naudas soda vienībām.

(7) Par kuģa ekspluatāciju bez normatīvajos aktos noteiktajiem kuģa sertifikātiem, pēc to derīguma termiņa izbeigšanās vai bez starpposmu atbilstības apliecinājumiem tajos —

piemēro naudas sodu fiziskajām personām no divdesmit astoņām līdz viens simts četrdesmit naudas soda vienībām, bet juridiskajām personām — no viens simts divdesmit līdz divi tūkstoši astoņi simti naudas soda vienībām.

(8) Par kuģa ekspluatāciju, ja tā korpuss, mehānismi vai aprīkojums neatbilst normatīvajos aktos noteiktajām prasībām, —

piemēro naudas sodu fiziskajām personām no divdesmit astoņām līdz viens simts četrdesmit naudas soda vienībām, bet juridiskajām personām — no viens simts divdesmit līdz divi tūkstoši astoņi simti naudas soda vienībām.

(9) Par kuģa ekspluatācijas noteikumu pārkāpšanu, ja tā izraisījusi Latvijas kuģa aizturēšanu ārvalsts ostā ostas valsts kontroles inspekcijas rezultātā, —

piemēro naudas sodu fiziskajām personām no astoņdesmit sešām līdz viens simts četrdesmit naudas soda vienībām, bet juridiskajām personām — no četri simti līdz divi tūkstoši astoņi simti naudas soda vienībām.

(10) Par kuģa ekspluatāciju, pārkāpjot normatīvajos aktos kuģošanas līdzekļa vadītājam noteiktos pienākumus un aizliegumus, —

piemēro naudas sodu kuģošanas līdzekļa vadītājam no desmit līdz piecdesmit sešām naudas soda vienībām.

**66.pants. Kuģa vadīšanas noteikumu pārkāpšana**

(1) Par atļautā kuģošanas ātruma pārsniegšanu, —

piemēro brīdinājumu vai naudas sodu kuģošanas līdzekļa vadītājam no desmit līdz piecdesmit naudas soda vienībām.

(2) Par kuģa vadīšanas noteikumu pārkāpšanu, tai skaitā par kuģošanas un manevrēšanas noteikumu neievērošanu, —

piemēro naudas sodu kuģošanas līdzekļa vadītājam no četrpadsmit līdz viens simts četrdesmit naudas soda vienībām.

**67.pants. Atpūtas kuģa ekspluatācijas noteikumu pārkāpšana**

(1) Par atpūtas kuģa vadīšanu, ja nevar uzrādīt dokumentu, kas apliecina atbilstoša atpūtas kuģa vadīšanas tiesības (ja tādas ir nepieciešamas), vai dokumenta, kas apliecina atpūtas kuģa reģistrāciju (ja attiecīgais kuģošanas līdzeklis ir jāreģistrē), —

piemēro brīdinājumu vai naudas sodu no divām līdz desmit naudas soda vienībām.

(2) Par tāda atpūtas kuģa ekspluatāciju, kurš nav apgādāts ar normatīvajos aktos noteikto aprīkojumu un glābšanas līdzekļiem, —

piemēro brīdinājumu vai naudas sodu atpūtas kuģa vadītājam līdz desmit naudas soda vienībām.

 (3) Par atļautā kuģošanas ātruma pārsniegšanu, —

piemēro brīdinājumu vai naudas sodu atpūtas kuģa vadītājam no sešām līdz četrdesmit naudas soda vienībām.

 (4) Par atpūtas kuģa vadīšanas noteikumu pārkāpšanu, tai skaitā par kuģošanas un manevrēšanas noteikumu neievērošanu, —

piemēro brīdinājumu vai naudas sodu atpūtas kuģa vadītājam no sešām līdz sešdesmit naudas soda vienībām.

 (5) Par pārvietošanos ar ūdensmotociklu, burāšanu ar vējdēli, kā arī nodarbošanos ar ūdensslēpošanu vai tamlīdzīgiem sporta veidiem, neuzvelkot glābšanas vesti, kas nodrošina personas peldspēju, —

piemēro naudas sodu no sešām līdz astoņām naudas soda vienībām.

(6) Par pasažiera, kurš ir jaunāks par 12 gadiem un nav ietērpts atbilstoša izmēra glābšanas vestē, pārvadāšanu atpūtas kuģī, —

piemēro naudas sodu atpūtas kuģa vadītājam no sešām līdz vienpadsmit naudas soda vienībām.

(7) Par pietauvošanos vai stāvēšanu pie kuģu piestātnēm, kas nav paredzētas atpūtas kuģiem, –

piemēro naudas sodu no desmit līdz četrdesmit naudas soda vienībām un atņem atpūtas kuģa vadīšanas tiesības uz laiku no sešiem mēnešiem līdz vienam gadam.

(8) Par tāda atpūtas kuģa vadīšanu, kuram šim nolūkam paredzētajā vietā nav norādīta kāda no valsts reģistrācijas numura zīmēm vai vārds, —

piemēro naudas sodu atpūtas kuģa vadītājam no desmit līdz četrdesmit naudas soda vienībām.

(9) Par atpūtas kuģa vadīšanu, ja nav iegūtas attiecīgā atpūtas kuģa vadīšanas tiesības,—

piemēro naudas sodu no divdesmit līdz piecdesmit naudas soda vienībām un aizliegumu iegūt atpūtas kuģu vadīšanas tiesības uz diviem gadiem.

(10) Par atpūtas kuģa kravnesības vai atļautā pārvadājamo cilvēku skaita pārsniegšanu, —

piemēro naudas sodu atpūtas kuģa vadītājam no sešām līdz piecdesmit sešām naudas soda vienībām.

(11) Par atpūtas kuģa vadīšanu, ja atpūtas kuģa vadīšanas tiesības ir atņemtas, –

piemēro naudas sodu no viens simts līdz viens simts četrdesmit naudas soda vienībām.

(12) Par tādu reģistrācijai pakļauto atpūtas kuģu ekspluatāciju, kuri nav reģistrēti noteiktā kārtībā, —

piemēro naudas sodu atpūtas kuģa vadītājam vai personai, kura ekspluatē atpūtas kuģi, no viens simts līdz divi simti naudas soda vienībām.

**68.pants. Atpūtas kuģa kuģošanas apmācības noteikumu pārkāpšana**

Par atpūtas kuģa kuģošanas apmācības noteikumu pārkāpšanu, —

piemēro naudas sodu no piecdesmit līdz viens simts naudas soda vienībām.

**69.pants. Airu laivas ekspluatācijas un vadīšanas noteikumu pārkāpšana**

(1) Par kuģošanas līdzekļa, kas paredzēts kuģošanai izmantojot airi (airus) vai dzinēju, kura jauda nepārsniedz 3,7 kW (turpmāk šajā nodaļā – airu laiva) ekspluatācijas un vadīšanas noteikumu pārkāpšanu, —

piemēro brīdinājumu airu laivas vadītājam.

(2) Par airu laivas ekspluatācijas noteikumu pārkāpšanu, kas izpaudusies kā pasažiera, kurš ir jaunāks par 12 gadiem un nav ietērpts atbilstoša izmēra glābšanas vestē, pārvadāšanu airu laivā, —

piemēro brīdinājumu vai naudas sodu airu laivas vadītājam no piecām līdz desmit naudas soda vienībām.

(3) Par airu laivas vadīšanas noteikumu pārkāpšanu, kas izpaudusies kā pietauvošanās vai stāvēšana pie kuģu piestātnēm, kas nav paredzētas airu laivām, —

piemēro brīdinājumu vai naudas sodu airu laivas vadītājam no piecām līdz piecpadsmit naudas soda vienībām.

(4) Par airu laivas vadīšanu publiskajos ūdeņos, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 0,5 promiles, bet nepārsniedz 1,0 promili, –

piemēro brīdinājumu airu laivas vadītājam.

(5) Par airu laivas vadīšanu publiskajos ūdeņos, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 1,0 promili, bet nepārsniedz 1,5 promiles, —

piemēro naudas sodu airu laivas vadītājam astoņas naudas soda vienības.

(6) Par airu laivas vadīšanu publiskajos ūdeņos, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 1,5 promiles, —

piemēro naudas sodu airu laivas vadītājam divdesmit četras naudas soda vienības.

(7) Par airu laivas vadīšanu, atrodoties narkotisko, psihotropo, toksisko vai citu apreibinošo vielu ietekmē, —

piemēro naudas sodu trīsdesmit četras naudas soda vienības.

**70.pants. Atrašanās uz kuģa vai tā vadīšana alkohola, narkotisko, psihotropo, toksisko vai citu apreibinošo vielu ietekmē**

(1) Par jūrnieka atrašanos uz kuģa alkohola ietekmē no darba pienākumiem brīvajā laikā, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 0,5 promiles, bet nepārsniedz 1,0 promili, –

piemēro brīdinājumu vai naudas sodu desmit naudas soda vienības.

(2) Par jūrnieka atrašanos uz kuģa alkohola ietekmē no darba pienākumiem brīvajā laikā, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 1,0 promili, –

piemēro naudas sodu no divdesmit līdz piecdesmit naudas soda vienībām.

(3) Par jūrnieka atrašanos uz kuģa alkohola ietekmē sardzes vai citu darba pienākumu veikšanas laikā, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 0,5 promiles —

piemēro naudas sodu personai uz kuģa, ar ko neveic pasažieru komercpārvadājumus, no divdesmit piecām līdz viens simts četrdesmit naudas soda vienībām, bet personai uz kuģa, ar ko veic pasažieru komercpārvadājumus – no piecdesmit līdz divi simti astoņdesmit naudas soda vienībām.

(4) Par jūrnieka atrašanos uz kuģa narkotisko, psihotropo, toksisko vai citu apreibinošo vielu ietekmē —

piemēro naudas sodu personai uz kuģa, ar ko neveic pasažieru komercpārvadājumus, divi simti naudas soda vienību apmērā, bet personai uz kuģa, ar ko veic pasažieru komercpārvadājumus – četri simti naudas soda vienību apmērā.

(5) Par kuģošanas līdzekļa vadīšanu, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 0,5 promiles, —

piemēro naudas sodu kuģošanas līdzekļa vadītājam, kas sertificēts kā atpūtas kuģa vadītājs, no piecdesmit sešām līdz viens simts četrdesmit naudas soda vienībām un atņem atpūtas kuģa vadīšanas tiesības uz laiku līdz trim gadiem.

(6) Par kuģošanas līdzekļa vadīšanu, atrodoties narkotisko, psihotropo, toksisko vai citu apreibinošo vielu ietekmē —

piemēro naudas sodu kuģošanas līdzekļa vadītājam, kas sertificēts kā atpūtas kuģa vadītājs, no astoņdesmit sešām līdz viens simts četrdesmit naudas soda vienībām un atņem atpūtas kuģa vadīšanas tiesības uz laiku no diviem līdz trim gadiem.

 (7) Par kuģošanas līdzekļa vadīšanu, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 0,5 promiles, —

piemēro naudas sodu personai, kas nav uzskatāma par jūrnieku vai atpūtas kuģa vadītāju, no desmit līdz viens simts četrdesmit naudas soda vienībām.

(8) Par kuģošanas līdzekļa vadīšanu, atrodoties narkotisko, psihotropo, toksisko vai citu apreibinošo vielu ietekmē —

piemēro naudas sodu personai, kas nav uzskatāma par jūrnieku vai atpūtas kuģa vadītāju, no divdesmit līdz viens simts četrdesmit naudas soda vienībām.

**71.pants. Atpūtas kuģa vadīšana vai vadīšanas apmācība alkohola, narkotisko, psihotropo, toksisko vai citu apreibinošo vielu ietekmē**

(1) Par atpūtas kuģa vadīšanu vai vadīšanas apmācību, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 0,5 promiles, bet nepārsniedz 1,5 promiles, —

piemēro naudas sodu no piecpadsmit līdz viens simts četrdesmit naudas soda vienībām, atņemot atpūtas kuģa vadīšanas tiesības uz laiku līdz vienam gadam vai bez tā.

(2) Par atpūtas kuģa vadīšanu vai vadīšanas apmācību, ja izelpotā gaisa vai medicīniskajā pārbaudē konstatētā alkohola koncentrācija asinīs pārsniedz 1,5 promiles, —

piemēro naudas sodu no piecdesmit sešām līdz viens simts četrdesmit naudas soda vienībām un atņem atpūtas kuģa vadīšanas tiesības uz laiku līdz trim gadiem.

(3) Par atpūtas kuģa vadīšanu vai vadīšanas apmācību, atrodoties narkotisko, psihotropo, toksisko vai citu apreibinošo vielu ietekmē, —

piemēro naudas sodu no astoņdesmit sešām līdz viens simts četrdesmit naudas soda vienībām un atņem atpūtas kuģa vadīšanas tiesības uz laiku no diviem līdz trim gadiem.

**72.pants. Atteikšanās no alkohola, narkotisko vai citu apreibinošo vielu ietekmes pārbaudes**

(1) Par atteikšanos no alkohola koncentrācijas pārbaudes izelpotajā gaisā, —

piemēro naudas sodu viens simts četrdesmit naudas soda vienības.

(2) Par atteikšanos no medicīniskās pārbaudes alkohola koncentrācijas noteikšanai (izņemot jūrā esoša starptautiskajā kuģošanā iesaistīta kuģa jūrniekiem), kā arī narkotisko vai citu apreibinošo vielu ietekmes pārbaudes, —

piemēro naudas sodu divi simti naudas soda vienības, atņemot atpūtas kuģa vadīšanas tiesības uz laiku līdz trim gadiem vai bez tā.

**73.pants. Normatīvajos aktos noteikto ziņošanas pienākumu nepildīšana**

 (1) Par neziņošanu Krasta apsardzei vai tuvākās ostas kapteinim par Latvijas ekskluzīvās ekonomiskās zonas, teritoriālās jūras vai iekšējo jūras ūdeņu, kā arī ostu akvatoriju piesārņošanu vai iespējamu piesārņošanu ar bīstamām vai kaitīgām vielām un to maisījumiem vai atkritumiem, —

piemēro naudas sodu kuģošanas līdzekļa vadītājam, jūrā nostiprinātas iekārtas operatoram un termināla operatoram vai atbildīgajai personai no piecdesmit sešām līdz četrsimt soda vienībām – fiziskām personām, un līdz četrsimt divdesmit naudas soda vienībām – juridiskām personām.

(2) Par normatīvajos aktos noteikto ziņošanas pienākumu nepildīšanu, tostarp informācijas neiesniegšanu Starptautiskajā kravu loģistikas un ostu informācijas sistēmā (SKLOIS), vai citas informācijas savlaicīgu nesniegšanu, tostarp neziņošanu par jūras negadījumu vai neziņošanu Latvijas Jūras administrācijai par kuģa bojājumiem, kas var ietekmēt kuģa jūrasspēju vai radīt vides piesārņojumu, —

piemēro naudas sodu fiziskajām personām no desmit līdz piecdesmit sešām naudas soda vienībām, bet juridiskajām personām – no piecdesmit līdz pieci simti astoņdesmit naudas soda vienībām.

**74.pants. Kuģa kravas, pasažieru vai apgādes operāciju noteikumu pārkāpšana**

Par normatīvajos aktos noteikto prasību kuģa kravas, pasažieru vai apgādes operācijām pārkāpšanu, —

piemēro naudas sodu fiziskajām personām no divdesmit astoņām līdz viens simts četrdesmit naudas soda vienībām, bet juridiskajām personām — no viens simts divdesmit līdz divi tūkstoši astoņi simti naudas soda vienībām.

**75.pants. Operāciju ar bīstamām vielām vai kaitīgām vielām un to maisījumiem nereģistrēšana kuģa dokumentos**

Par operāciju ar bīstamām vai kaitīgām vielām vai to maisījumiem, kuri satur šādas vielas virs noteiktajām normām, nereģistrēšanu kuģa dokumentos, —

piemēro naudas sodu no četrdesmit divām līdz četri simti naudas soda vienībām.

**76.pants. Kuģu, ostu, ostas iekārtu un ostām blakus esošo teritoriju aizsardzības prasību pārkāpšana**

(1) Par uzkļūšanu vai uzturēšanos uz kuģa, iekļūšanu vai uzturēšanos ostā, ostas iekārtā, ostai blakus esošā teritorijā, vai ostai blakus esošajā teritorijā noteiktajā ierobežotas piekļuves zonā, pārkāpjot normatīvajos aktos noteikto kārtību, —

piemēro naudas sodu no četrpadsmit līdz septiņdesmit naudas soda vienībām.

(2) Par kuģa ekspluatāciju bez starptautiskā kuģa aizsardzības sertifikāta vai starptautiskā kuģa aizsardzības pagaidu sertifikāta, vai bez starpposmu atbilstības apliecinājumiem tajos —

piemēro naudas sodu fiziskajām personām no divdesmit astoņām līdz viens simts četrdesmit naudas soda vienībām, bet juridiskajām personām — no divi simti astoņdesmit līdz divi tūkstoši astoņi simti naudas soda vienībām.

(3) Par citu normatīvajos aktos par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību noteikto kuģa aizsardzības prasību pārkāpšanu —

piemēro naudas sodu fiziskajām personām no desmit līdz viens simts četrdesmit naudas soda vienībām, bet juridiskajām personām — no divi simti astoņdesmit līdz divi tūkstoši astoņi simti naudas soda vienībām.

(4) Par ostas vai ostas iekārtas, vai ostām blakus esošu teritoriju ekspluatāciju bez ostas vai ostas iekārtas aizsardzības atbilstības apstiprinājuma vai pēc tā derīguma termiņa izbeigšanās, vai bez starpposmu atbilstības apliecinājumiem tajā —

piemēro naudas sodu fiziskajām personām no divdesmit astoņām līdz viens simts četrdesmit naudas soda vienībām, bet juridiskajām personām — no divi simti astoņdesmit līdz divi tūkstoši astoņsimt naudas soda vienībām.

(5) Par citu normatīvajos aktos par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību noteikto ostas vai ostas iekārtas aizsardzības prasību pārkāpšanu —

piemēro naudas sodu fiziskajām personām no desmit līdz viens simts četrdesmit naudas soda vienībām, bet juridiskajām personām — no divi simti astoņdesmit līdz divi tūkstoši astoņi simti naudas soda vienībām.

**77.pants. Ūdenslīdēju darbu veikšanas noteikumu pārkāpšana ostas akvatorijā**

(1) Par ūdenslīdēju darbu veikšanu ostas akvatorijā bez attiecīgas atļaujas — fiziskajām personām piemēro brīdinājumu vai naudas sodu līdz septiņdesmit naudas soda vienībām, bet juridiskajām personām - naudas sodu no desmit līdz septiņi simti naudas soda vienībām.

(2) Par signalizēšanas noteikumu neievērošanu ūdenslīdēju darbu veikšanas laikā ostas akvatorijā —

fiziskajām personām piemēro brīdinājumu vai naudas sodu līdz septiņdesmit naudas soda vienībām, bet juridiskajām personām - naudas sodu no desmit līdz septiņi simti naudas soda vienībām.

**78.pants. Navigācijas tehnisko līdzekļu uzturēšanas noteikumu pārkāpšana**

(1) Par navigācijas tehnisko līdzekļu valdītājam noteikto pienākumu nepildīšanu —

piemēro brīdinājumu vai naudas sodu fiziskajām personām no četrpadsmit līdz septiņdesmit naudas soda vienībām, bet juridiskajām personām — no viens simts līdz viens tūkstotis četri simti divdesmit naudas soda vienībām.

(2) Par navigācijas tehnisko līdzekļu patvaļīgu uzstādīšanu, noņemšanu, pārvietošanu, aizklāšanu vai navigācijas tehniskajiem līdzekļiem līdzīgu objektu izvietošanu —

piemēro naudas sodu fiziskajām personām no četrpadsmit līdz septiņdesmit naudas soda vienībām, bet juridiskajām personām — no viens simts četrdesmit līdz viens tūkstotis četri simti divdesmit naudas soda vienībām.

**79.pants. Kuģošanas līdzekļa izmantošana neatļautās vai aizliegtās vietās**

Par kuģa, atpūtas kuģa vai airu laivas izmantošanu neatļautās vai aizliegtās vietās —

piemēro brīdinājumu vai naudas sodu airu laivas vadītājam no desmit līdz piecpadsmit naudas soda vienībām, vai brīdinājumu vai naudas sodu atpūtas kuģa vadītājam no desmit līdz piecpadsmit naudas soda vienībām, vai naudas sodu kuģa vadītājam no piecpadsmit līdz divdesmit naudas soda vienībām.

**80.pants. Normatīvajos aktos noteiktās kārtības neievērošana pēc ūdens satiksmes negadījuma**

(1) Par normatīvajos aktos noteiktās kārtības neievērošanu pēc ūdens satiksmes negadījuma —

piemēro naudas sodu kuģa vadītājam no piecdesmit līdz divi simti naudas soda vienībām un atpūtas kuģa vadītājam – no četrdesmit līdz viens simts piecdesmit naudas soda vienībām, atņemot atpūtas kuģa vadīšanas tiesības uz laiku līdz vienam gadam vai bez tā.

(2) Par alkoholisko dzērienu, narkotisko, psihotropo, toksisko vai citu apreibinošo vielu vai lietošanu pēc ūdens satiksmes negadījuma, kā arī pēc tam, kad kuģis vai atpūtas kuģis apturēts pēc policijas, Krasta apsardzes amatpersonu, vai Valsts robežsardzes amatpersonu pieprasījuma, līdz alkoholisko dzērienu, narkotisko vai citu apreibinošo vielu ietekmes pārbaudei, —

piemēro naudas sodu kuģa vadītājam un atpūtas kuģa vadītājam no viens simts līdz viens simts piecdesmit naudas soda vienībām.

**81.pants. Darbību veikšana bez Latvijas Jūras administrācijas saskaņojuma**

Par tādu darbību veikšanu bez Latvijas Jūras administrācijas saskaņojuma, kuras saskaņojamas ar Latvijas Jūras administrāciju, —

piemēro naudas sodu fiziskajām personām no astoņām līdz septiņdesmit naudas soda vienībām, vai juridiskajām personām – no piecdesmit līdz viens tūkstotis četri simti naudas soda vienībām.

**82.pants Kompetence administratīvo pārkāpumu procesā**

(1) Administratīvā pārkāpuma procesu par šā likuma 73.panta pirmajā daļā un 75.pantā paredzētajiem pārkāpumiem veic Valsts vides dienests.

(2) Administratīvā pārkāpuma procesu par šā likuma 65., 66., 67., 68., 69., 70.pantā (izņemot pārkāpumu, ko Latvijas kuģis vai uz tā esoša persona izdarījusi ārpus Latvijas Republikas teritorijas), 71., 72., 73.panta otrajā daļā, 74., 77., 78., 79. un 80.pantā paredzētajiem pārkāpumiem veic Valsts robežsardze.

(3) Administratīvā pārkāpuma procesu par šā likuma 65. panta pirmajā, otrajā, trešajā, sestajā, astotajā un desmitajā daļā paredzētajiem pārkāpumiem (par pārkāpumiem iekšējos ūdeņos, kas izdarīti ar kuģi, kas nav pakļauts ISM kodeksa prasībām), 66.pantā (par pārkāpumiem, kurus izdarījis kuģošanas līdzekļa vadītājs iekšējos ūdeņos), 67., 68., 69., 70. panta piektajā, sestajā, septītajā un astotajā daļā (par pārkāpumiem, kurus izdarījis kuģošanas līdzekļa vadītājs iekšējos ūdeņos), 71.pantā (par pārkāpumiem iekšējos ūdeņos), 72., 79. un 80.pantā paredzētajiem pārkāpumiem, ja to izdarījis atpūtas kuģa vai airu laivas vadītājs (izņemot jūras ūdeņos), veic Valsts policija vai Pašvaldības policija.

(4) Administratīvā pārkāpuma procesu par šā likuma 65., 66.pantā (ja pārkāpums izdarīts jūrā), 70., 71.pantā (ja pārkāpums izdarīts jūrā), 72., 73., 74., 76., 78., 79., 80.pantā (ja pārkāpums izdarīts jūrā) un 81.pantā paredzētajiem pārkāpumiem veic Nacionālo bruņoto spēku Jūras spēku Krasta apsardzes dienests.

(5) Administratīvā pārkāpuma procesu par šā likuma 76. un 77.pantā paredzētajiem pārkāpumiem veic Ostas policija.

**83.pants. Nodaļas piemērošana**

(1) Airu laivas vadītāja izdarītajiem pārkāpumiem piemēro šā likuma 69., 72. un 79.pantu.

(2) Šajā nodaļā atpūtas kuģiem paredzētos noteikumus piemēro pārkāpumiem, kas izdarīti ar ūdensmotocikliem un citiem sportam un atpūtai paredzētajiem kuģošanas līdzekļiem, kurus neizmanto komerciālos nolūkos, izņemot šā panta pirmajā daļā minētās airu laivas.

(3) Šajā nodaļā kuģiem paredzētos noteikumus piemēro peldošajām konstrukcijām un visiem kuģošanas līdzekļiem, kas nav minēti šā panta pirmajā un otrajā daļā.

(4) Personām, kas nav jūrnieki, bet ir sertificētas kā atpūtas kuģu vadītāji un vada komercdarbībā iesaistītus sportam un atpūtai paredzētus kuģošanas līdzekļus, kam saskaņā ar šī panta trešo daļu ir piemērojami kuģiem paredzētie noteikumi, par kuģošanas līdzekļa vadīšanu alkohola, narkotisko, psihotropo, toksisko vai citu apreibinošo vielu ietekmē piemēro šā likuma 70.panta piekto un sesto daļu.

**84.pants. Kompetento iestāžu sadarbība**

Kompetentās iestādes informē Latvijas Jūras administrācijas Jūrnieku reģistru par administratīvo pārkāpumu procesiem, kas uzsākti par Latvijas Jūras administrācijas Jūrnieku reģistra sertificētu jūrnieku darbību vai bezdarbību.

5. Izteikt Informatīvo atsauci uz Eiropas Savienības direktīvām šādā redakcijā:

“**Informatīva atsauce uz Eiropas Savienības direktīvām**

Likumā iekļautas tiesību normas, kas izriet no:

1) Padomes 1997.gada 11.decembra direktīvas [97/70/EK](http://eur-lex.europa.eu/eli/dir/1997/70?locale=LV), ar ko nosaka saskaņotu drošības režīmu zvejas kuģiem, kuru garums ir 24 metri vai lielāks;

2) Padomes 1998.gada 18.jūnija direktīvas 98/41/EK par to personu reģistrāciju, kas atrodas uz pasažieru kuģiem, kuri kursē uz Kopienas dalībvalstu ostām vai no tām;

3) **Eiropas Parlamenta un Padomes 2001.gada 4.decembra direktīvas** [**2001/96/EK**](http://eur-lex.europa.eu/eli/dir/2001/96?locale=LV)**, ar ko nosaka saskaņotas prasības un procedūras beramkravu kuģu drošai iekraušanai un izkraušanai;**

4) Eiropas Parlamenta un Padomes 2001.gada 19.decembra direktīvas [2001/105/EK](http://eur-lex.europa.eu/eli/dir/2001/105/oj/?locale=LV), ar ko groza Padomes 1994.gada 22.novembra direktīvu [94/57/EK](http://eur-lex.europa.eu/eli/dir/1994/57/oj/?locale=LV) par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valstu administrācijas jūras lietu jomā (dokuments attiecas uz EEZ);

5) Eiropas Parlamenta un Padomes 2002.gada 27.jūnija direktīvas [2002/59/EK](http://eur-lex.europa.eu/eli/dir/2002/59/oj/?locale=LV), ar ko izveido Kopienas kuģu satiksmes uzraudzības un informācijas sistēmu un atceļ Padomes direktīvu [93/75/EEK](http://eur-lex.europa.eu/eli/dir/1993/75/oj/?locale=LV);

**6) Eiropas Parlamenta un Padomes 2003.gada 14.aprīļa direktīvas** [**2003/25/EK**](http://eur-lex.europa.eu/eli/dir/2003/25?locale=LV) **par īpašām stabilitātes prasībām ro-ro pasažieru kuģiem;**

7) Eiropas Parlamenta un Padomes 2005.gada 7.septembra direktīvas [2005/35/EK](http://eur-lex.europa.eu/eli/dir/2005/35/oj/?locale=LV) par kuģu radīto piesārņojumu un par sankciju ieviešanu par pārkāpumiem;

8) Eiropas Parlamenta un Padomes 2005.gada 26.oktobra direktīvas [2005/65/EK](http://eur-lex.europa.eu/eli/dir/2005/65?locale=LV) par ostu aizsardzības pastiprināšanu;

9) Eiropas Parlamenta un Padomes 2008.gada 19.novembra direktīvas [2008/106/EK](http://eur-lex.europa.eu/eli/dir/2008/106/oj/?locale=LV) par jūrnieku minimālo sagatavotības līmeni;

10) Padomes 2009.gada 16.februāra direktīvas [2009/13/EK](http://eur-lex.europa.eu/eli/dir/2009/13/oj/?locale=LV), ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza direktīvu [1999/63/EK](http://eur-lex.europa.eu/eli/dir/1999/63/oj/?locale=LV);

11) Eiropas Parlamenta un Padomes 2009.gada 23.aprīļa direktīvas [2009/15/EK](http://eur-lex.europa.eu/eli/dir/2009/15/oj/?locale=LV) par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates, un attiecīgajām darbībām, kuras veic valsts administrācijas jūras lietu jomā;

12) Eiropas Parlamenta un Padomes 2009.gada 23.aprīļa direktīvas [2009/16/EK](http://eur-lex.europa.eu/eli/dir/2009/16?locale=LV) par ostas valsts kontroli;

13) Eiropas Parlamenta un Padomes 2009.gada 23.aprīļa direktīvas [2009/18/EK](http://eur-lex.europa.eu/eli/dir/2009/18/oj/?locale=LV), ar ko nosaka pamatprincipus negadījumu izmeklēšanai jūras transporta nozarē un groza Padomes direktīvu [1999/35/EK](http://eur-lex.europa.eu/eli/dir/1999/35/oj/?locale=LV) un Eiropas Parlamenta un Padomes direktīvu [2002/59/EK](http://eur-lex.europa.eu/eli/dir/2002/59/oj/?locale=LV);

14) Eiropas Parlamenta un Padomes 2009. gada 23.aprīļa direktīvas 2009/20/EK par kuģu īpašnieku apdrošināšanu pret jūras prasībām;

15) Eiropas Parlamenta un Padomes 2009.gada 23.aprīļa direktīvas [2009/21/EK](http://eur-lex.europa.eu/eli/dir/2009/21/oj/?locale=LV) par karoga valstij noteikto prasību ievērošanu;

16) Eiropas Parlamenta un Padomes 2012.gada 21.novembra direktīvas [2012/35/ES](http://eur-lex.europa.eu/eli/dir/2012/35/oj/?locale=LV), ar ko groza direktīvu [2008/106/EK](http://eur-lex.europa.eu/eli/dir/2008/106/oj/?locale=LV) par jūrnieku minimālo sagatavotības līmeni;

17) Eiropas Parlamenta un Padomes 2017. gada 15. novembra direktīvas 2017/2110/ES par regulārā satiksmē izmantotu Ro-Ro pasažieru kuģu un ātrgaitas pasažieru kuģu drošas ekspluatācijas inspekciju sistēmu un ar ko groza direktīvu 2009/16/EK un atceļ Padomes direktīvu 1999/35/EK”.

Likums stājas spēkā vienlaikus ar Administratīvās atbildības likumu.

Iesniedzējs:

satiksmes ministrs T.Linkaits

Vīza:

valsts sekretāra p.i. Dž.Innusa